Lav et referat af nedenstående tekst:

Tekst:
Vendsyssel FF opruster yderligere i bestræbelserne på at etablere sig i den sjove ende af landets næstbedste række. Klubben har skrevet en et-årig kontrakt med den 36-årige målmand Jesper Christiansen. - Jesper Christiansen er en rutineret målmand med mange meritter. I Jesper får vi en værdig afløser for Karim Zaza og en målmand, der sammen med Mads Aastrup udgør et stærkt målmandsteam, der i fællesskab skal fortsætte en stærk målmandstradition i klubben, siger Vendsyssel FFs sportschef Jacob Krüger. Jesper Christiansen fik tidligere tirsdag ophævet sin kontrakt med fynske OB. Han har tidligere spillet for klubber som FC København, skotske Glasgow Rangers og svenske Elfsborg. - Handlen er delvist finansieret af et playersponsorat, hvor flere sponsorer og investorer har understreget deres engagement i Vendsyssel FF. Handlen går hånd i hånd med klubbens ambitioner om at etablere sig som midterhold i NordicBet Ligaen, fortæller Jacob Krüger. Jesper Christiansen har spillet 11 kampe for det danske landshold.

Referat:
1. divisionsklubben Vendsyssel FF har skrevet kontrakt med den tidligere landsholdsmålmand Jesper Christiansen.